Document ID: 32004D0637

KOMISIJAS LĒMUMS
(2004. gada 8. septembris),
ar ko pieņem tehniskā rīcības plāna otro fāzi lauksaimniecības statistikas uzlabošanai 2004. gadam
(paziņots ar dokumentu numur K(2004) 3374)
(2004/637/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 1996. gada 25. jūnija Padomes Lēmumu 96/411/EK attiecībā uz kopienas lauksaimniecības statistikas uzlabošanu (1), it īpaši tā 4. panta 1. punktu un tā 6. panta 2. punktu,
tā kā:
(1)
Saskaņā ar Lēmumu 96/411/EK Komisija katru gadu sagatavo lauksaimniecības statistikas tehnisko rīcības plānu.
(2)
Galvenais ir uzlabot informācijas par Eiropas lauksaimniecības fiziskajiem datiem un ieviest informācijas sistēmas par lauku saimniecību struktūrām jaunajās dalībvalstīs, lai izveidotu kopējas atbilstošas politikas.
(3)
Saskaņā ar Lēmumu 96/411/EK Kopiena finansiāli piedalās katras dalībvalsts veiktajos ieguldījumos, lai adaptētu valstu sistēmas vai veiktu sagatavošanās darbus, kas saistīti ar jaunām vai pieaugošām vajadzībām tehniskā rīcības plāna ietvaros.
(4)
Ir nepieciešams konsolidēt atsevišķas uzsāktās darbības iepriekšējo rīcību plānu ietvaros un sekot uzsāktajiem centieniem.
(5)
Paplašināšanās, kas notiks 2004. gada laikā, rada nepieciešamību 2004. gada rīcības plānu ieviest divās fāzēs. Šī rīcības plāna pirmā fāze ir apstiprināta ar Komisijas Lēmumu 2004/366/EK (2). Patreiz ir nepieciešams pieņemt šī rīcības plāna otro fāzi.
(6)
Šajā lēmumā paredzētie mēri atbilst lauksaimniecības statistikas pastāvīgās komitejas paziņojumam,
IR PIEŅĒMUSI ŠO LĒMUMU.
1. pants
2004. gada tehniskā rīcības plāna otrā fāze lauksaimniecības statistikas uzlabošanai (TAPAS 2004 - 2. fāze), kas figurē pielikumā, ir atbalstīta.
2. pants
Šis lēmums attiecas uz dalībvalstīm.
Briselē, 2004. gada 8. septembrī

Labels: 4
6